《王孙贞吉以手镌印章寄惠走笔奉谢》
明代·胡应麟

遥遥双玉佩，赠我意何勤。石鼓周王篆，金泥汉帝文。

蛟螭寒压雾，科斗暗藏云。万古岣嵝碣，何时一对君。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。